OKRESNÁ PROKURATÚRA POPRAD 
Štefánikova 11, 058 01 Poprad 1

Číslo: 1 Pv 661/15/7706	Poprad 23.03.2016 
EEČ: 2-57-66-2016

U Z N E S E N I E

Trestná vec:	obv. XXXXX 
Trestný čin:	Prečin Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov 
Rozhodol: 	prokurátorka Okresnej prokuratúry Poprad 
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvineného:  
XXXXX
dátum narodenia: XXXXX
miesto narodenia: XXXXX 
rodné priezvisko: XXXXX
trvalé bydlisko: XXXXX XXXXX, Slovensko
väzba: nie
ktorý je trestne stíhaný pre trestný čin:
- Prečin Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov 

na tom skutkovom základe, že:
ako otec maloletého XXXXX XXXXX nar. XXXXX hoci mu vyživovacia povinnosť vyplýva priamo zo Zákona o rodine a rozsudkom Okresného súdu XXXXX č. XXXXX zo dňa XXXXX právoplatným dňa XXXXX bol zaviazaný prispievať na jeho výživu sumou 100,- € mesačne, splatnou k rukám matky dieťaťa XXXXX, vždy do 15. dňa toho ktorého mesiaca vopred, s účinnosťou odo dňa právoplatnosti tohto rozsudku, túto svoju vyživovaciu povinnosť úmyselne v Poprade, okres Poprad, ani inde neplnil od 03.05.2015, kedy bol vyradený z evidencie uchádzačov o zamestnanie, do 25.02.2016, pričom matke dieťaťa uhradil v mesiaci júl 2015 sumu 50,- €, v mesiaci október 2015 sumu 50,- €, v mesiaci november 2015 sumu 100,- €, v decembri 2015 sumu 100,- €, v mesiaci január 2016 sumu 100,- €, v sledovanom období bol zamestnaný v spoločnosti XXXXX XXXXX s.r.o. XXXXX od 04.05.2015 do 22.06.2015, od 26.07.2015 vo firme XXXXX XXXXX s.r.o., XXXXX sociálnou poisťovňou mu boli vyplatené nemocenské dávky za obdobie od 23.06.2015 do 23.07.2015 a za obdobie od 09.10.2015 do 07.11.2015 v mesiaci júl 2015 vo výške 93,30 €, v mesiaci september 2015 v sume 337,10 € a v mesiaci november 2015 vo výške 337,10 €, čím mu za uvedené obdobie vznikol dlh na výživnom pre matku dieťaťa XXXXX, nar. XXXXX bytom Poprad, XXXXX XXXXX vo výške 600,- €, pretože matke dieťaťa uhradil dňa 25.02.2016 sumu 600,- €, čím jej uhradil dlh na výživnom v plnej výške a trestný čin nemal trvalo nepriaznivé následky,  .  
lebo zanikla trestnosť činu.  
 
Odôvodnenie:
     Uznesením povereného príslušníka Obvodného oddelenia PZ SR Poprad sp. zn. XXXXX zo dňa 21.12.2015 bolo začaté trestné stíhanie a vznesené obvinenie XXXXX, nar. XXXXX, pre prečin zanedbania povinnej výživy podľa § 207 ods. 1 Trestného zákona na tom skutkovom základe, že ako otec maloletého XXXXX XXXXX nar. XXXXX hoci mu vyživovaciu povinnosť vyplýva priamo zo Zákona o rodine a rozsudkom Okresného súdu v XXXXX č. XXXXX zo dňa XXXXX právoplatným dňa XXXXX vykonateľným dňa XXXXX bolo určené výživné na sumu 100,- € mesačne od právoplatnosti rozsudku, ktoré bol XXXXX povinný platiť do rúk matky XXXXX  vždy do 15. dňa v mesiaci vopred, si XXXXX túto vyživovaciu povinnosť za obdobie od mája 2015 doposiaľ v Poprade ani inde úmyselne vôbec neplní, čím mu za uvedené obdobie vznikol dlh na výživnom pre XXXXX vo výške 700,- €, pričom povinný XXXXX bol od 01.01.2015 do 03.05.2015 evidovaný na Úrade práce, sociálnych vecí a rodiny XXXXX ako nezamestnaný, kde nepoberal príspevok v hmotnej núdzi z Úradu práce, sociálnych vecí a rodiny XXXXX a taktiež nepoberal dávku v nezamestnanosti zo Sociálnej poisťovne, pobočka XXXXX od 04.05.2015 do 22.06.2015 bol zamestnaný v spoločnosti XXXXX XXXXX s.r.o.; v mesiacoch jún 2015 až júl 2015 bol práceneschopný, kde mu za mesiac jún bola 15.07.2015 vyplatená nemocenská dávka vo výške 93,30 € zo Sociálnej poisťovne, pobočka XXXXX a za mesiac júl mu bola 14.09.2015 vyplatená nemocenská dávka vo výške 337,10 € zo Sociálnej poisťovne, pobočka XXXXX od 26.07.2015 bol zamestnaný v spoločnosti XXXXX XXXXX s.r.o. XXXXX ako pracovník skladu, kde pracuje do súčasnosti a poberá príjem vo výške 650,- € mesačne; od 09.10.2015 do 07.11.2015 bol práceneschopný a za obdobie mesiaca október 2015 mu bola 13.11.2015 vyplatená nemocenská dávka vo výške 337,10 € zo Sociálnej poisťovne, pobočka XXXXX je vlastníkom a držiteľom osobného motorového vozidla značky Volkswagen Golf, rok výroby 1997, ev. č. XXXXX na základe listu vlastníctva číslo XXXXX je spoluvlastníkom zastavanej plochy a nádvoria, súpisné číslo XXXXX parcelné číslo XXXXX o výmere 755 m², o podiele 1/2 na území Slovenskej republiky, v katastrálnom území obce XXXXX a v predmetnom období XXXXX nebol vedený v Živnostenskom registri Slovenskej republiky a ani nebol vedený v Obchodnom registri Slovenskej republiky. 

     Vykonaným skráteným vyšetrovaním bolo zistené, že obvinený XXXXX svoju vyživovaciu povinnosť riadne neplnil od mesiaca apríl 2015, pričom matke dieťaťa uhradil v roku 2015 v mesiaci október sumu 50,- €, v novembri a decembri sumu 100,- € mesačne v roku 2016 v mesiaci január sumu 100,- €. Matka dieťaťa od neho výživné za mesiac júl 2015 nežiada, pretože syn bol celý mesiac u neho, ako aj sumu 50,- € za mesiac október, pretože syn bol u otca 2 týždne. Obvinený o syna prejavuje záujem, chce sa o neho starať, kupuje mu hračky, má záujem podieľať sa na výchove syna. Dieťa núdzou netrpí. Matka dieťaťa XXXXX vo svojej výpovedi dňa 25.02.2016 uviedla, že jej obvinený dňa 25.02.2016 uhradil výživné vo výške 600,- €, preto jej už nedlhuje na výživnom žiadnu sumu.

    Zistený skutkový stav je potvrdený listinnými dôkazmi, nachádzajúcimi sa v spise, najmä rozsudkom Okresného súdu XXXXX č. XXXXX rodným listom dieťaťa, správami Sociálnej poisťovne, pobočka XXXXX kópiami poštových ústrižkov, správami zamestnávateľov obvineného, Úradu práce, sociálnych vecí a rodiny XXXXX Úradu práce, sociálnych vecí a rodiny XXXXX výpisom zo živnostenského registra, výpisom z katastra nehnuteľností, výpisom z obchodného registra, správou z evidencie vozidiel.

     Podľa § 215 ods. 1 písm. h/ Trestného poriadku prokurátor zastaví trestné stíhanie, ak zanikla trestnosť činu.

     Podľa § 86 ods. 1 písm. a/ Trestného zákona trestnosť trestného činu zaniká aj vtedy, ak ide o trestný čin zanedbania povinnej výživy podľa § 207, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.

     Vzhľadom k vyššie uvedenému bolo potrebné rozhodnúť tak, ako je to uvedené vo výrokovej časti tohto uznesenia.    
Poučenie:
Proti tomuto uzneseniu je prípustná sťažnosť, ktorú je možné podať do troch dní od jeho oznámenia na Okresnú prokuratúru v Poprade. Sťažnosť má odkladný účinok. 

JUDr. Jana Pudláková 
prokurátorka